

Mórágy Község Önkormányzata Képviselő-testületének …/2026. (II. 12.) önkormányzati rendelete
Az önkormányzati kitüntetések és díjak alapításáról és adományozásáról szóló 4/2016. (V.2.) önkormányzati rendelete módosításáról

[1] Mórágy Község Önkormányzatának Képviselő-testülete helyi kitüntető cím adományozására vonatkozó szabályok pontosítása érdekében
[2] a Magyarország Alaptörvénye 32. cikk (2) bekezdésében meghatározott jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 42. § 3. pontjában meghatározott feladatkörében eljárva, Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján a következőket rendeli el:

1. § Az önkormányzati kitüntetések és díjak alapításáról és adományozásáról szóló 4/2016.(V.2.) önkormányzati rendelet 4. §-a helyébe a következő rendelkezés lép:
„4. § Mórágy Községért kitüntető cím adományozható azoknak a személyeknek, közösségeknek és szervezeteknek, akik (amelyek) a tudományok, a művészetek, a fejlesztés, a gyógyítás, az oktatás-nevelés, a gazdasági élet vagy a társadalmi élet bármely területén kifejtett példaértékű, magas színvonalú munkájukkal hozzájárultak Mórágy fejlődéséhez, hírnevének növeléséhez.”

[bookmark: _GoBack]2. § Ez a rendelet 2026. február 12-én lép hatályba.
